Ozzy Osbourne

**John Michael «Ozzy» Osbourne** (1948–2025) var en britisk vokalist, låtskriver og mediepersonlighet. Han var med på å grunnlegge heavy metal-bandet Black Sabbath i 1968 og oppnådde internasjonal berømmelse i løpet av 1970-årene som bandets frontfigur. For sitt musikalske virke mottok Osbourne en rekke utmerkelser, deriblant en Grammy-pris i 1994 og Hollywood Walk of Fame i 2002.

Han hadde bosted både i USA og i Buckinghamshire i England.

## Black Sabbath

Osbourne var fan av The Beatles i ung alder. Han var vokalist i heavy metal-bandet Black Sabbath fra gruppa ble dannet i 1968 til han ble sparket i 1979. Han slet da med tungt alkohol- og narkotikamisbruk, men med hjelp fra sin kone og manager Sharon klarte han å få misbruket under kontroll og etablerte seg etter hvert som soloartist, under navnet Ozzy Osbourne. Han ble i 1997 gjenforent med Black Sabbath og var offisielt medlem til sin død. I denne tiden har det kun blitt gitt ut to album, konsertalbumet *[[Reunion (album)|Reunion]]* fra 1998 og *13* fra 2013.

Som medlem av Black Sabbath ble han i 2006 innvotert i Rock and Roll Hall of Fame.

## Solokarrieren

Osbournes første soloalbum var *[[Blizzard of Ozz]]* fra 1980. Flere andre album fulgte og etablerte Osbourne som et av heavy rock-sjangerens største navn på 1980-tallet. Hans ville sceneopptreden hjalp ham også å skape seg navn som soloartist. Han skapte avisoverskrifter ved å bite hodet av en flaggermus på scenen under en konsert 20. januar 1982, og på et møte med plateselskapet Epic Records 27. mars 1981 bet han hodet av to levende duer. Samme år under en turné ble han arrestert for å ha urinert i beruset tilstand på en kenotaf reist til minne om dem som falt ved slaget ved Alamo i Texas, et av de mest «hellige» monumentene i USA.

Låten «Suicide Solution» fra 1980 som han selv først hevdet ble skrevet for avdøde Bon Scotts ære, men som tekstforfatter Bob Daisley senere har avslørt egentlig handler om Osbournes daværende egne alkoholproblemer, skapte også avisoverskrifter da det ble påstått at to amerikanske tenåringer hadde begått selvmord etter å ha hørt låten. Det ble rettssak hvor Osbourne måtte møte, men han ble til slutt frikjent.

19. mars 1982 omkom gitaristen Randy Rhoads, kun 25 år gammel, i en flyulykke. Randy Rhoads blir sett på som et av de fremste gitartalentene i historien, og i 1987 ga Ozzy Osbourne ut konsertalbumet *[[Ozzy Osbourne & Randy Rhoads: Tribute]]* til minne om den avdøde gitaristen. Rhoads ble erstattet av Jake E. Lee i 1982, og han var med på to album. Lee ble erstattet av Zakk Wylde i 1987.

I 1993 annonserte Osbourne at han at han hadde gitt ut sitt siste album, holdt sin siste konsert, og at han pensjonerte seg fra musikken. Han kom imidlertid tilbake allerede to år senere med albumet *[[Ozzmosis]]* og startet den mer eller mindre årlige konsertturneen Ozzfest. Han spilte også på Blizzcon 2009 med sin nye gitarist Gus G. Dette var den første konserten Gus G. spilte med Osbourne.

I 2024 ble han innlemmet i Rock and Roll Hall of Fame for andre gang, denne gang som soloartist.

## Annet

Fra 2002 til 2005 hadde han sitt eget realityprogram på MTV, *[[The Osbournes]]*, som fulgte livet til Osbourne og familien. I 2005 ble det kjent at han hadde blitt diagnostisert med nervesykdommen Parkin-syndrom. Han fikk i 2002 en stjerne på Hollywood Walk of Fame. I januar 2020 avslørte Osbourne at han i februar 2019 fikk diagnosen Parkinsons sykdom. Han døde av hjerteinfarkt i Buckinghamshire i 2025, få uker etter avskjedskonserten med Black Sabbath.

## Bandmedlemmer

## Diskografi
### [[Black Sabbath]]

### Solo

## Konserter i Norge

## Galleri

Ozzy Osbourne 1973.JPG|Ozzy Osbourne i 1973.
Ozzy Osbourne at California Jam, 1974.jpg|Ozzy Osbourne i California Jam i 1974.
OzzyOsbourne.jpg|Ozzy Osbourne i 1981.
Ozzy Osbourne 2.jpg|Ozzy Osbourne med kona Sharon i 2004.
Ozzy Osbourne & Blasko.jpg|Ozzy Osbourne og Rob Nicholson i 2013.


## Referanser


## Eksterne lenker
* 
*  Ozzfests hjemmeside
* 
* 
*  «Speak of the Devil» på YouTube